वुलर झील

वुलर झील भारत के जम्मू काश्मीर में एगो साफ पानी के झील बा। ई बांदीपोर जिला में स्थित बाटे आ एशिया के बड़हन मीठ पानी के झील सभ में से एक हवे। एकर रकबा सीजन अनुसार घटत-बढ़त रहे ला आ 60 से 260 वर्ग किलोमीटर के बीच रहे ला। झील में झेलम नदी के पानी आवे ला आ इहे नदी से बाहर निकले ला। झील के उत्पत्ती टेक्टानिक प्रक्रिया से भइल हवे। हवा बहे पर एह में लहर उठे ला। एकर पुराना नाँव महापद्मसर हवे।

झील पर्यटन के एगो प्रमुख जगह हवे आ एकरा के पर्यावरण के हिसाब से महत्वपूर्ण होखे के कारन रामसर साइट के दर्जा दिहल गइल बाटे।

झील में कई किसिम के मछरी पावल जालीं आ बिबिध प्रकार के चिरई देखल जा सके लीं। वुलर झील के मुहाना पर तुलबुल परियोजना बाटे।

संदर्भ

श्रेणी:भारत के झील
श्रेणी:जम्मू काश्मीर के भूगोल